-Hvordan var opplevelsen din av kurset, har du lært noe, er noe forandret i din hverdag som følge av kurset?
Har veldig positiv opplevelse av kurset. Cecilie har vært en fantastisk kursholder, og det å gå ammen i gruppen har vært veldig motiverende. En super gjeng! Man lærer mye om seg selv, og det å bli kjent med seg selv både fysisk og psykisk. Man lærer å kjenne etter hvilke behov kroppen egentlig har. Er veldig glad for den mentale biten vi har hatt om på kurset i tillegg til om kosthold og trening, da jeg har skjønt at den største endringsbiten sitter mentalt. Jeg har fokusert på alt man kan spise, og ikke vært så opptatt med det man «ofrer» den perioden man går på de ulike fasene i kurset. Før spiste jeg ikke frokost, men nå er frokosten fast på plass i mine rutiner. Jeg har blitt mye mer bevisst på hva og hvor mye kroppen trenger i løpet av en dag. Planlegging av uken og måltidene er på plass, og jeg synes det er gøy å planlegge! Merker store forandringer på humør og kropp når jeg ikke har fått nok vann i meg i løpet av en dag for eksempel. Hverdagen er mye enklere, og jeg føler mye lettere til sinns i tillegg til at kroppen er lettere.